text: مرکزی وزیر جناب پرکاش جاوڈیکر نے کانفرنس کے مندوبین کے سامنے اپنا پیغام پڑھا، جس میں پروگراموں اور پالیسیوں کی ترویج کے ساتھ فیڈ بیک کی اہمیت پر روشنی ڈالتے ہوئے انہوں نے کہا کہ آئی آئی ایس افسران حکومت کی آنکھ اور کان ہوتے ہیں۔ انہوں نےان افسران سے ایک دائرے میں بند ہو کر کام کرنے کی بجائے وزارت کی ذیلی میڈیا اکائیوں کے افسران کے ساتھ مل کر کام کرکے مواصلات کا مشترکہ طریقہ کار اپنانے کی اپیل کی۔انہوں نے بدلتے حالا ت کے ساتھ سرکاری مواصلات کو دلچسپ بنانے کے لئے نوجوانوں کے خیالات کو بروئے کار لانے کی غرض سے اِنٹرن شپ پروگراموں کے ذریعے ماس کمیونیکیشن کے اداروں کے ساتھ رشتے قائم کرکے ان کی صلاحیتوں کو بروئے کار لانے کا بھی مشورہ دیا۔